බදුල්ල, කැප්පෙටිපොල මාවතේ පිහිටි නිවසක පිපිරීමක් සමඟ ඇතිවූ ගිනි ගැනීමකින් කාන්තාවක් මියගොස් තිබෙනවා.අද (10) පෙරවරුවේ ඇතිවූ මෙම සිදුවීමෙන් මියගොස් ඇත්තේ 42 හැවිරිදි තිදරු මවක් බවයි අප වාර්තාකරු පැවසුවේ.සිද්ධිය සිදුවන අවස්ථාවේ අදාල කාන්තාව පමණක් නිවසේ රැඳී සිට ඇති අතර ඇයගේ පිළිස්සුණු සිරුර නිවසේ මුළුතැන්ගේ තිබී සොයාගෙන තිබෙනවා.මෙම නිවසේ තිබී පෙට්‍රල් බෝතල් කිහිපයක් ද සොයා ගැනීමට හැකිවූ බවයි අප වාර්තාකරු වැඩිදුරටත් සඳහන් කළේ.